Armband om ‘oortreders’ by Giro te ‘vang’ | Netwerk24
03 Julie 2020 06:24
Ondersteuners by die eindstreep van die 15de skof van 2019 se Giro d'Italia in Como. Foto: Getty Images
Die Giro, wat saam met die Tour de France en die Vuelta a España wêreldfietsry se Grand Tours is en oor 21 skofte beslis word, sal op 3 Oktober begin.
Mauro Vegni, die wedrendirekteur, het die afgelope week in ’n televisieonderhoud gesê dat alle moontlikhede ondersoek word om toeskouers en deelnemers se gesondheid te verseker midde in die Covid-19-pandemie.
“Ons werk aan ’n protokol en moet staatmaak op mense se goeie gedrag. By die eindstreep sal ons waarskynlik armbande aan die publiek gee, wat ’n geluid maak as hulle nie hou by sosiale distansiëring nie.
“Dit sal ook registreer met wie die persone in kontak was en daar sal moeite gedoen word om te verseker mense hou ’n veilige afstand,” sê Vegni, volgens cyclingnews.com. – Sportredaksie
Meer oor: Italië | Sosiale Distansiëring | Covid-19 | Fietsry | Giro D'italia